สวัสดีคะทานยาคุม21เม็ด แล้วลืมทาน2เม็ดสุดท้าย แล้วมีอะไรกับแฟนแล้วรีบทาน2เม็ดควบไปจะมีโอกาสท้องมั้ยคะ ลืม วันศุกร์กับเสาร์ มาทานวันแาทิตย์เช้าหลังจากมีอะไรกับแฟน ตอนนี้ยาหมดมา5วันประจำเดือนยังไม่มาคะแต่ยังไม่ครบ7วันของการหยุดยาคะกังวลมากคะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นวิธีการคุมกำเนิดที่มีประสิทธิภาพสูงมาก หากได้รับประทานทุกวันติดต่อกัน ไม่มีขาดยาเลย และคลาดเคลื่อนวันละไม่เกิน 3 ชั่วโมงโดยยาคุมแบบ 21 เม็ด จะเป็นยาคุมประเภทที่มีตัวยาอยู่ในทุกเม็ด จึงต้องกินให้ครบ หากมีการลืมกิน 2 เม็ด ก็ให้รับประทานยาคุมกำเนิดเม็ดล่าสุดที่ลืมกินทันที ซึ่งอาจต้องรับประทานยาคุมกำเนิด 2 เม็ด ภายในวันเดียว โดยไม่ต้องรับประทานยาคุมเม็ดอื่นที่ลืมกินไปก่อนหน้านั้น และให้รับประทานยาคุมกำเนิดเม็ดที่เหลือตามปกติ ซึ่งในที่นี้ที่มีการกินชดเชยไปแล้ว ประสิทธิภาพยาอาจจะลดลงไปบ้าง โอกาสตั้งครรภ์ก็ยังมีน้อยมากค่ะหลังหยุดยาภายใน 7 วัน ควรจะมีเลือดประจำเดือนมา หากครบ 7 วันยังไม่มา ควรซื้อชุดตรวจครรภ์ทางปัสสาวะมายืนยันเองเบื้องต้นให้ผลบวกได้ 10-14 วันหลังปฏิสนธิ ซึ่งอาจต้องรอให้ถึงช่วงเวลาดังกล่าวจึงจะตรวจได้ผลแน่นอน หากไม่ได้ตั้งครรภ์จริง สามารถรับประทานยาคุมแผงต่อไปได้เลย ไม่ต้องรอให้ประจำเดือนมา